1980R0797 — DA — 01.07.1980 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 797/80

af 31. marts 1980

om regulering af forudfastsatte eksportrestitutioner og eksportafgifter for sukker

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning (EØF) nr. 3330/74 af 19. december 1974 om den fælles markedsordning for sukker ( 1 ), senest ændret ved forordning (EØF) nr. 1396/78 ( 2 ), særlig artikel 17, stk. 5, og artikel 19, stk. 2 og 4, og og

ud fra følgende betragtninger:

I artikel 12 i Rådets forordning (EØF) nr. 766/68 af 18. juni 1968 om fastsættelse af almindelige regler for ydelse af eksportrestitutioner for sukker ( 3 ), senest ændret ved forordning (EØF) nr. 1489/76 ( 4 ), bestemmes det, at der kan fastsættes regulering af restitutionsbeløbet, såfremt der i tidsrummet mellem:

— datoen for indgivelse af ansøgningen om eksportlicens ledsaget af en ansøgning om forudfastsættelse af restitutionen, eller

— datoen for udløbet af fristen for indgivelse af bud, såfremt det drejer sig om en ved licitation fastsat restitution,

og udførselsdatoen indtræder en ændring af de priser for sukker eller melasse, der er fastsat i henhold til forordning (EØF) nr. 3330/74;

i henhold til Kommissionens forordning (EØF) nr. 561/80 af 5. marts 1980 om en løbende licitation med henblik på fastsættelse af en eksportafgift og/eller eksportrestitution for hvidt sukker ( 5 ) kan der også forudfastsættes eksportafgift; den mulighed, der er fastsat i artikel 12 i forordning (EØF) nr. 766/68, bør også gælde for sådanne afgifter;

det kan forventes, at der vil ske en stigning i sukkerpriserne og oplagringsafgiften fra den 1. juli 1980, og at en del af de inden denne dato ansøgte eksportlicenser med forudfastsættelse af eksportrestitution eller eksportafgift vil blive anvendt efter nævnte dato; det synes for øjeblikket at være umuligt for eksportørerne at forsyne sig med sukker til de for indeværende sukkerproduktionsår gældende priser med henblik på levering efter den 1. juli 1980; der bør derfor gøres brug af muligheden for at regulere de eksportrestitutioner og eksportafgifter for sukker, der er forudfastsat inden den 1. juli 1980, og hvis toldformaliteter ved udførsel afsluttes efter nævnte dato; reguleringsbeløbet vil være lig med forskellen mellem interventionsprisen for sukker i sukkerproduktionsåret 1979/80 og interventionsprisen i sukkerproduktionsåret 1980/81, idet begge priser forhøjes med den pågældende oplagringsafgift;

i artikel 5, stk. 2, tredje afsnit, i Rådets forordning (EØF) nr. 2682/72 af 12. december 1972 om fastsættelse af almindelige regler for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke omfattes af traktatens bilag II ( 6 ), senest ændret ved forordning (EØF) nr. 707/78 ( 7 ), bestemmes det, at restitutionssatsen ved forudfastsættelse tilpasses efter de samme regler, som gælder for forudfastsættelse af restitutioner for de basisprodukter, der udføres i uforarbejdet stand; der bør derfor i dette tilfælde vedtages bestemmelser om den pågældende regulering;

de i denne forordning fastsatte foranstaltninger er i overensstemmelse med udtalelse fra Forvaltningskomiteen for Sukker —

UDSTEDT FØLGENDE FORORDNING: